’ Atarr nanac llequëñtso'tsenes fariseoneshacha' ñam̃a sa ñeñt̃es e'ñe etsotayenayeñ ñoñets ñeñt̃ atet̃ anaret̃ judioneshacop t̃arro'mar sapa' sommo'cheñot̃e'na atarr seshcare'tyen . Ora allohuen ñeñt̃ senarem̃ sepen ama't c̈hocma sapueñeñ Yompor allpon ñeñt̃ poctetsa ñocop — mentapan , anísopan , cominopan — sapa' c̈ha sepsenña ñeñt̃ ñoñtsor ñeñt̃ atet̃ anaret̃ ñeñt̃ca'yeña ello nanac sherbets . Ñeñt̃pa' att̃och e'ñe cohuen es sep̃a'yeññañ po'potantañ . Ñeñt̃ña sapa' c̈haña sepseñ . Ñam̃a att̃och semueranna'ta ñeñt̃pa'c̈ho'ña sañapa' c̈haca'yeña sepseñ . Ñam̃a att̃och po'ñoc̈h e'ñe cohuen same'ñañat̃tena Yomporecop ñeñt̃pa'c̈ho'ña sañapa' c̈haca'yeña sepseñ . Sapa' e'ñe ñeñt̃aña sepalltena . Ñam̃a att̃o c̈hocma es sapa'yen Yomporecop ñeñt̃pa'c̈ho'ña c̈hocmach atet̃ sepena amach c̈ha sepsatstere .
